NADŠKOFIJA LJUBLJANA Ljubljana, 6. 12. 2012

PASTORALNA SLUŽBA

Ciril Metodov trg 4

1000 Ljubljana

Spoštovani gospod župnijski upravitelj, kaplan …

**Vabilo na Študijske dneve za mlade duhovnike**

Vabim te na Študijske dneve v okviru Nadaljnje formacije mladih duhovnikov, ki bodo **od 21. do 25. januarja 2013 v Repnjah.**

Na Duhovniškem svetu 17. oktobra 2012 je bil sprejet osnutek Pravilnika o Nadaljnji formaciji mladih duhovnikov. To je prenovljeni pravilnik dosedanjega duhovniškega seminarja. Novost je najprej v tem, da bo odslej formacija trajala deset let, ki pa bo uvedena postopoma. Ta formacija je obvezna za vse duhovnike, ki imajo pastoralni dekret. Celoten pravilnik bo objavljen v Sporočilih slovenskih škofij, osnutek pa je priložen temu vabilu.

Letos bodo študijski dnevi potekali v tednu **od 21. do 25. januarja 2013 v Repnjah**, v hiši Šolskih sester. Program se bo začel v **ponedeljek, 21. 1. 2013 ob 9.00 uri**. Petdnevno srečanje bo obravnavalo tri teme: Sveto pismo kot vir naše vere in oznanjevanja; Biti duhovnik danes: duhovniška istovetnost spričo pričakovanj sodobne družbe; Načrtovanje pastoralnega dela.

Predvideni dnevni red od ponedeljka do petka:

 7.30 Ura bogoslužnega branja in hvalnice

 8.00 zajtrk

 9.00 predavanje in delo

 10.30 pavza

 11.00 nadaljevanje dela

 12.20 dnevna molitvena ura, zatem kosilo

15.00 delo

16.30 pavza

17.00 delo

18.30 sveta maša z večernicami

19.00 večerja

21.00 adoracija in sklepnice

**V ponedeljek, 21. 1. 2012**, bo **škof dr. Jurij Bizjak** predstavil svetopisemski pogled in preroško poslanstvo duhovnika v današnji situaciji.

**V torek, 22. 1. in sredo dopoldne, 23. 1. 2012** **bo gospa Marjeta Čampa** v obliki delavnic pomagala uporabljati dokument »Pridi in poglej« za konkreten način načrtovanja pastoralnega dela v smislu pobud naših škofov.

**V sredo popoldne** bo obisk **župnije Jezersko in župnije Velesovo**, kjer bo tudi sveta maša in večerja.

**V četrtek, 24. 1. 2013, bo gospod dr. Primož Krečič** predstavil problematiko duhovniške istovetnosti in pričakovanj sodobne družbe od duhovnika.

**V petek, 25. 1. 2013** dopoldne bo z nami **gospod nadškof dr. Anton Stres.** Gospod nadškof bo z nami v teh dneh kar največ, kar bo lahko.

Predlagana literatura:

Slovenska škofovska konferenca, ***Pridite in poglejte***, Ljubljana 2012; zlasti členi 61-102;

Andre Daigneault, ***Duhovnik tretjega tisočletja***, Emanuel, Ljubljana 2012;

France Rozman, ***Apokalipsa – razodetje***, DZS, Ljubljana 2000; (gospod škof Jurij Bizjak prosi, da ste pri tej knjigi pozorni predvsem na pojem »Jagnje«).

Vsak udeleženec naj pripravi pisno tri vprašanja za vsako obravnavano tematiko – torej devet vprašanj. Vprašanja pošlji do 15. januarja 2013 na Pastoralno službo v Ljubljano. Posredovali jih bomo predavateljem, da bodo svoja razmišljanja in delo še bolj osredotočili na vaša vprašanja. Seveda bodo vprašanja tudi izhodišča za pogovore s predavatelji.

V Pravilniku o nadaljnji formaciji mladih duhovnikov je določen tudi način financiranja. »Izvajanje programa se financira po deležih: polovico prispeva nadškofija, oziroma redovna skupnost; četrtino župnija kandidata in četrtino kandidat osebno.«

Na osebo bo predvidoma prišlo 160 Eur; 40 Eur prispeva župnija, 40 Eur pa udeleženec osebno.

V pripravi na študijske dneve in naše bratsko srečanje želim veliko Božjega blagoslova!

Naj te v teh adventnih in potem božičnih dneh Gospod napolnjuje z veseljem in upanjem!

Lep pozdrav v Gospodu! Igor Dolinšek